કૃષ્ણરાજસાગર બંધ, ભદ્રાવતી આયર્ન એન્ડ સ્ટીલ વર્કસ, મૈસૂર સંદલ ઓઈલ એન્ડ સોપ ફેક્ટરી, મૈસુર વિશ્વવિદ્યાલય, બેંક ઓફ મૈસુર - આ બધાનું નિર્માણ તેમનાં અથાગ પ્રયત્નોને કારણે જ શક્ય બન્યું છે. શિક્ષણને તેઓ ખુબ જ મહત્વ આપતા હતા. તેમના મૈસુર રાજ્યનાં દિવાન રહેતાં સ્કૂલોની સંખ્યા 4500થી વધીને 10,500 થઈ ગઈ અને વિદ્યાર્થીઓની સંખ્યા 1,40,000થી 3,66,000 સુધી પહોંચી ગઈ. છોકરીઓ માટે અલગ હોસ્ટેલ અને પહેલી ફર્સ્ટ ગ્રેડ કોલેજ ખોલાવવાનો શ્રેય પણ વિશ્વેશ્વરૈયાને ફાળે જાય છે.